Asta Skaisgirytė-Liauškienė

Asta Skaisgirytė (g. 1966 m. kovo 20 d.) – Lietuvos diplomatė, ambasadorė.

 Biografija 
 Išsilavinimas 
1989 m. Vilniaus universiteto Filologijos fakultete baigė anglų filologiją.VU Filologijos fakulteto informacija 1992–1993 m. studijavo tarptautinius santykius Paryžiaus Tarptautiniame viešojo administravimo institute.

 Karjera 
1989–1990 m. savaitraščio „Atgimimas“ korespondentė, 1990–1992 m. Atkuriamojo Seimo Tarpparlamentinių ryšių biuro vadovė, 1993–1994 m. LR URM Politikos departamento Vakarų Europos skyriaus pirmoji sekretorė, 1994–1995 m. URM Politikos departamento Šiaurės Europos skyriaus vedėja, 1995–1998 m. Vyriausybės patarėja tarptautinių santykių klausimais, 1998–2003 m. LR nepaprastoji ir įgaliotoji ambasadorė Prancūzijoje, 2002–2003 m. nereziduojanti LR nepaprastoji ir įgaliotoji ambasadorė Tuniso Respublikai, 2003 m. URM Europos šalių departamento ambasadorė ypatingiems pavedimams, 2003–2006 m. URM Personalo departamento direktorė, 2006–2009 m. nepaprastoji ir įgaliotoji ambasadorė Izraelyje.Asta Skaisgirytė Liauškienė  (LR URM informacija)

2009 m. birželio 15 d. ministras Vygaudas Ušackas paskyrė A. Skaisgirytę LR užsienio reikalų viceministre, atsakinga už dalyvavimą tarptautinėse organizacijose, konsulinę tarnybą, ryšius su užsienio lietuviais, santykius su Lotynų Amerikos, Afrikos, Azijos ir Okeanijos valstybėmis.Paskirti nauji užsienio reikalų viceministrai (www. DELFI.lt 2009 birželio mėn. 15 d. 08:25) Ministro A. Ažubalio paskirta į tas pačias pareigas.

2012 m. spalį – 2017 m. rugpjūtį ambasadorė Jungtinėje Didžiosios Britanijos ir Šiaurės Airijos Karalystėje, Omano Sultonatui, Etiopijos Federacinei Demokratinei Respublikai ir Portugalijos Respublikai.Prezidentė įteikė skiriamuosius raštus Lietuvos ambasadorei Jungtinėje Karalystėje  (president.lt informacija)

2017 m. rugsėjį – 2019 m. liepą URM Politikos direktorė.

Nuo 2019 m. liepos prezidento Gitano Nausėdos vyr. patarėja, Užsienio politikos grupės vadovė.https://www.lrytas.lt/lietuvosdiena/aktualijos/2019/07/03/news/gitanas-nauseda-pristate-dvi-naujas-savo-komandos-nares-10970206

Turi sūnų.

 Apdovanojimai 
 Sausio 13-osios atminimo medalis
 Lietuvos Respublikos ordino „Už nuopelnus Lietuvai” Komandoro kryžius
 Prancūzijos Respublikos Garbės Legiono ordino Komandoro kryžius
 Prancūzijos Respublikos Nuopelnų Ordino Didžiojo Karininko kryžius

 Šaltiniai 

|-

|-

|-

Kategorija:Lietuvos žurnalistai
Kategorija:Lietuvos užsienio reikalų viceministrai
Kategorija:Lietuvos ambasadoriai Prancūzijoje
Kategorija:Lietuvos ambasadoriai Izraelyje
Kategorija:Lietuvos ambasadoriai Jungtinėje Karalystėje